Държавен вестник, бр. 56, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  56
1.2.5.10. Стерилизацията на инструментариума 
и материалите е централна; трябва да има въз­
можност за локална стерилизация;
1.2.5.11. Бактерицидни лампи за операционните 
зали и помощните помещения;
1.2.5.12. Предимство е наличието на климатични 
системи във всяка операционна зала;
1.2.5.13. Използваната апаратура подлежи на 
контрол за изправност и безопасност съобразно 
техническите правила и предписанията на про­
изводителя;
1.2.5.14. Ендоскопска апаратура пълен набор 
за зала за трансуретрална хирургия;
1.2.5.15. Ендоскопска операционна маса за зала 
за трансуретрална хирургия.
1.2.6. Правила за асептика и антисептика в 
операционна зала – съгласно медицински стандарт 
„Хирургия“: 
1.2.6.1. Всяка операционна зала се почиства, 
измива и дезинфекцира след всяка операция; 
седмично се извършва основно почистване и 
дезинфекция;
1.2.6.2. Апаратурата в операционните зали се 
почиства и дезинфекцира ежедневно;
1.2.6.3. След всяка операция хирургическият 
инструментариум се почиства механично и се 
измива, след което се стерилизира;
1.2.6.4. В операционната зала се влиза и работи 
със специално облекло и обувки;
1.2.6.5. Контрол на асептиката и антисептиката 
в операционна зала се извършва периодично от 
органите за управление и контрол на лечебното за­
ведение и органите на държавния здравен контрол;
1.2.6.6. Достъпът до операционната зала е 
ограничен. Право да влизат имат хирургичният и 
анестезиологичният екип, болните за операция; 
повикани консултанти и други лица, подпомагащи 
оперативния процес;
1.2.6.7. Потокът на движение на персонала се 
регламентира. Напускайки операционната зала, 
се минава отново през съблекалнята за подмяна 
на операционните дрехи и обувки;
1.2.6.8. След приключване на операцията болни­
ят се извежда към болничната стая в отделението 
или интензивния сектор.
1.2.7. Човешки ресурси: 
1.2.7.1. Минимален брой специалисти – един 
уролог, като няма изискване те да бъдат допъл­
нително сертифицирани.
1.2.7.2. Минимален брой лекари – двама. 
1.2.7.3. Лекарите и медицинските сестри осигуря­
ват комплексни и цялостни грижи за пациентите по 
отношение на диагностичните изследвания, меди­
каментозно и оперативно лечение, предоперативни 
и следоперативни грижи, диетичен и рехабилита­
ционен режим. За качествени медицински грижи 
за болните се препоръчва съотношение 1:2 между 
лекари и медицински сестри. Препоръчително е 
допълнителното повишаване на квалификацията 
в специализирани курсове чрез системата на не­
прекъснато следдипломно обучение. 
1.2.7.4. Оперативният екип включва: лекар – опе­
ратор уролог, който е ръководител на екипа; при 
необходимост се включва и асистент, който може 
да е лекар хирург или специализиращ лекар; опе­
рационна медицинска сестра; 
1.2.8. Организация на работата в отделението:
1.2.8.1. Прием на болни:
1.2.8.1.1. Приемът на пациенти за лечение 
се извършва от лекар в приемно-консултативен 
кабинет;
1.2.8.1.2. Приемът на пациенти се осъществява 
в планов или спешен порядък;
1.2.8.1.3. Постъпващите пациенти се подлагат 
на задължителен санитарно-хигиенен преглед и 
обработка;
1.2.8.1.4. Приемът на планови пациенти се 
осъществява според правилника за устройството, 
дейността и вътрешния ред на лечебното заведение 
за болнична помощ;
1.2.8.1.5. При приемането на планов пациент 
приемащият лекар/екип се запознава с придружа­
ващата документация, снема анамнеза, осъщест­
вява клиничен преглед, назначава необходимите 
лабораторни и образни изследвания и консултации, 
определя работната диагноза и подготвя докумен­
тацията за хоспитализация;
1.2.8.1.6. При постъпването на пациент със 
спешно състояние, след уточняване на диагнозата, 
приемащият лекар/екип извършва необходимите 
спешни дейности, предшестващи хоспитализацията 
(хемостаза, уретрална катетризация, хирургична 
обработка и др.). При необходимост се осъщест­
вява консултация с уролог или други специалисти. 
1.2.8.1.7. При показания за спешна урологична 
операция решението се взема от началник приемно 
отделение или ръководителя на екипа и аргумен­
тирано се отразява в историята на заболяването. 
Ръководителят на екипа отговаря за организацията 
на интервенцията: извършването на необходи­
мите консултации и изследвания, вземането на 
информирано съгласие от пациенти в съзнание 
или от техните представители, формирането на 
хирургичен екип и осъществяването на операцията. 
След извършването на операцията пациентът се 
настанява в интензивна или урологична структура. 
1.2.8.2. Изисквания при извършване на опера­
тивни дейности:
1.2.8.2.1. В отделението се извършват малки 
и средни урологични операции съгласно табли­
ца № 1. Урологичните манипулации, които се 
извършват на първото ниво на компетентност в 
областта на урологията с малък и среден обем и 
сложност и могат да се осъществяват под местна 
и/или спинална/епидурална анестезия, както и в 
амбулаторни условия или при непродължителна 
по времетраене хоспитализация по нозологични 
единици, са: 
а) уретроцистоскопия диагностична и/или с 
инсталация на лечебно вещество;
б) меатотомия;
в) вътрешна уретротомия;
г) циркумсцизия.
д) дорзумцизия;
е) френулотомия; 
ж) перкутанна цистостомия;
з) дилатация на уретрата;
и) трансуретрална механична литотрипсия на 
конкременти в пикочния мехур;
к) трансуретрална инцизия на мехурна шийка;
л) трансуретрално почистване на пикочния 
мехур;